C 72/38

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 72/15)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”SOAVE SUPERIORE”

Viitenumero: PDO-IT-A0473-AM04

Tiedonannon päivämäärä: 2. joulukuuta 2019

HYVÄKSYTYN MUUTOKSEN KUVAUS JA PERUSTELUT

1. Virallinen muutos

Muutoksen kuvaus ja perustelut

Kuvaus

Lisätään ilmaisu ”taattu” ilmaisuun ”tarkistettu alkuperänimitys” (jotta saadaan tulokseksi ”tarkistettu ja taattu alkuperänimitys”).

Perustelu

Korjataan eritelmässä oleva virhe, jotta voidaan ilmoittaa asianmukaisella tavalla erityinen perinteinen merkintä, jolla Italiassa kuvataan viinialan SAN-tuotteita.

2. Viiniköynnöksen kasvatustavat

Kuvaus ja perustelut

Viiniköynnöksen kasvatustapoihin on lisätty GDC-menetelmä (Geneva Double Curtain) ja tukiristikkomenetelmä kaikissa muodoissaan, silmujen enimmäismäärä hehtaaria kohden on määritelty ja viittaus 11. heinäkuuta 2005 annettuun ministeriön asetukseen on poistettu. Tämän johdosta kohta

”Istutuksissa, jotka on tehty 11. heinäkuuta 2005 annetun ministeriön asetuksen voimaantulon jälkeen, saa käyttää kasvatustapana ainoastaan espalier-menetelmää. Istutuksissa, jotka olivat jo olemassa tämän tuote-eritelmän voimaantulopäivänä, voidaan käyttää kasvatustapana Pergola Veronese -menetelmää perinteisellä leikkauksella, joka takaa avoimet rivivälit.”

on korvattu kohdalla

”Viiniköynnöksiä saa kasvattaa espalier-, GDC- tai tukiristikkomenetelmällä niiden kaikissa muodoissa, jotka takaavat avoimet rivi- tai istukasvälit ja enintään 50 000 silmua hehtaaria kohden kaikkien kasvatusjärjestelmien osalta.”

Perustelut

Muutos tehdään, jotta voidaan mukauttaa eritelmä nykyaikaisempien ja innovatiivisempien kasvatustapojen (erityisesti useiden uudentyyppisten tukiristikoiden) kehitykseen ja ottaa maatalousmenetelmissä huomioon ilmastonmuutos.

Tämä muutos koskee tuote-eritelmän 4 artiklan 3 kohtaa. Yhtenäistä asiakirjaa ei muuteta.

3. Ylimääräisten maantieteellisten yksiköiden käyttö SAN-viinien Soave Superiore merkinnöissä

Kuvaus ja perustelut

Kuvaus

SAN-viinien Soave Superiore osalta on sallittua viitata ylimääräisiin maantieteellisiin yksiköihin, jotka ovat pienempiä kuin nimityksen tuotantoalue ja sijaitsevat samalla tuotantoalueella ja jotka on sisällytetty luetteloon. Edellytyksenä kuitenkin on, että tuote viiniytetään erikseen ja että tästä mainitaan nimenomaisesti rypäletuotannon vuosiraportissa.

Perustelut

Kun viitataan erityisen maineikkaisiin maantieteellisiin yksiköihin, jotka ovat pienempiä ja sijaitsevat rajatulla tuotantoalueella ja jotka on määritetty huolellisen vyöhykejaon perusteella, on helpompi tunnistaa viinin alkuperä, mikä vahvistaa viinin yhteyttä alueeseen.

Tämä muutos koskee eritelmän 7 artiklaa ja yhtenäisen asiakirjan kohtaa 1.9 (Lisäedellytykset).

4. Viiniköynnöksen kasvatustavat

Kuvaus ja perustelut

Kuvaus

On lisätty uusia viiniköynnöksen kasvatustapoja. Tämän vuoksi virke

”Näin ollen on mahdollisuus hyödyntää klassisella Pergola Veronese ‐kasvatustavalla kasvatettuja historiallisia viiniköynnöksiä, ja uusissa istutuksissa on kasvatustapana käytettävä yksinomaan espalier-menetelmää.”

korvataan virkkeellä

”Näin ollen on mahdollisuus hyödyntää klassisella Pergola Veronese ‐kasvatustavalla kasvatettuja historiallisia viiniköynnöksiä ja niiden myöhempää kehitystä espalier- tai GDC-menetelmällä.”.

Perustelut

Eritelmän 4 artiklan 3 kohtaan on lisätty uusia viiniköynnöksen kasvatustapoja.

Tämä muutos koskee tuote-eritelmän 9 artiklaa. Yhtenäistä asiakirjaa ei muuteta.

YHTENÄINEN ASIAKIRJA

1. Tuotteen nimi

Soave Superiore

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Soave superiore, myös sen riserva- ja classico-versiot

Viinit ovat väriltään oljenkeltaisia, toisinaan intensiivisiä, ja niissä voi olla vihreän ja kullan heijastuksia; aromit ovat laaja-alaisia, luonteeltaan kukkaisia; maku on täyteläinen ja hieman karvas. Jos kypsytyksessä on käytetty puutynnyreitä, maku saattaa olla intensiivisempi ja pitkäaikaisempi ja sisältää vaniljan vivahteita.Kokonaisalkoholipitoisuus tilavuusprosentteina vähintään:

12,00 til.-% (Riserva 12,50 til.-%); Sokeriton uutos vähintään: 19,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei esiinny

b. Enimmäistuotokset

Soave Superiore; Soave Superiore riserva; Soave Superiore classico

70 hehtolitraa/ha

6. Rajattu maantieteellinen alue

Rypäleiden, joista valmistetaan viiniä Soave Superiore, on oltava tuotettu alueella, joka kattaa kokonaan tai osittain seuraavat kunnat: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, Cazzano di Tramigna, Colognola ai Colli, Caldiero, Illasi ja Lavagno Veronan maakunnassa. Viinin Soave Superiore classico-version tuotantoalue rajataan eritelmän 3 artiklan b alakohdassa. Asiaa koskevan alueen rajat kuvataan tarkasti tuote-eritelmän 3 artiklassa.

7. Pääasiallinen rypälelajike / pääasialliset rypälelajikkeet

Chardonnay B.

Trebbiano di Soave B. – Trebbiano

Garganega B.

8. Yhteyden/yhteyksien kuvaus

Soave Superiore

Alueen basalttimaaperän kivennäisainepitoisuudella on erityinen vaikutus Garganega- ja Trebbiano di Soave -lajikkeista saatujen rypälemehujen käymiseen. Se antaa viineille niiden luonteenomaiset makuominaisuudet. Perinteisillä Pergola Veronese -kasvatustavoilla saadaan tulokseksi hyväkuntoisia ja kypsiä rypäleitä. Tällaiset rypäleet ovat edellytys sille, että saadaan tuotteelle ominainen maltillinen sokeripitoisuus ja hyvä happotasapaino. Soave Superiore on tärkeä viini. Tuote-eritelmän mukaan sitä kypsytetään muutaman kuukauden ajan ennen sen markkinoille saattamista, jotta viinin rakenne paranee ja aromit kehittyvät.

9. Olennaiset lisäedellytykset (pakkaaminen, merkinnät, muut vaatimukset)

Pullotus alueella

Oikeudellinen kehys:

Kansallinen lainsäädäntö

Lisäedellytyksen tyyppi:

Pullotus rajatulla maantieteellisellä alueella

Edellytyksen kuvaus:

Asetuksen (EY) N:o 607/2009 8 artiklan mukaisesti DOCG-viinin Soave Superiore pullotuksen tai pakkaamisen on tapahduttava Veronan maakunnan hallintoalueella, kuten eritelmässä mainitaan, jotta voidaan säilyttää viinin laatu ja maine sekä taata sen alkuperä ja toimiva valvonta.

Ylimääräisten maantieteellisten yksiköiden käyttö

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Seuraaviin ylimääräisiin maantieteellisiin yksiköihin saa viitata viinien Soave Superiore ja Soave Superiore classico kuvauksessa ja esittelyssä:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà – Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14703

(1) EYVL L 9, 11.1.2019, s. 2.